
1. PËRMBLEDHJE EKZEKUTIVE

Integriteti është një element thelbësor që pasqyron mirëfunksionimin, mirëkoordinimin dhe rrit besueshmërinë dhe forcon rolin e autoritetit publik në përgjithësi dhe në rastin konkret të MEPJ në veçanti. Ndërtimi i integritetit është sa thelbësor aq dhe jetik për një shtet të së drejtës që aspiron demokratizimin dhe që në celulën bazë ka luftën ndaj korrupsionit, parandalim të konfliktit të interesit, promovim të etikës, gjithë përfshirjen, transparencën, rritjen e efektivitetit dhe të efiçencës në zbatim të detyrave dhe të ushtrimit të veprimtarisë duke u mbështetur dhe udhëhequr nga parimi i ligjshmërisë. Korrupsioni, është një fenomen i kudo ndodhur shpeshherë i kamufluar dhe i vështirë për tu identifikuar, për këtë arsye merr rëndësi primare promovimi dhe zbatimi me përpikmëri i integritetit në administratën e MEPJ, përfshirë këtu nëpunësit e shërbimit të jashtëm, nëpunësit civil si dhe çdo nëpunës tjetër (marrëdhënia e punësimit e të cilit trajtohet me Kod Pune). 
Vlerësimi i risqeve të integritetit dhe faktorëve të tyre është kryer për proceset e punës sipas fushave të veprimtarisë sipas fushave të veprimtarisë së institucionit.
Këto fusha përfshijnë:
1. Kuadrin ligjor dhe rregullator;
2. Planifikimin strategjik dhe buxhetor;
3. Menaxhimin financiar;
4. Menaxhimin e burimeve njerëzore;
5. Kontrollin dhe auditimin;
6. Transparencën;
7. Arkivimin, ruajtjen dhe administrimin e dokumenteve shkresore si dhe të atyre elektronike;
8. Verifikimin e ankesave, hetimin e shkeljeve disiplinore dhe fillimin e procedurave disiplinore;
Plani i integritetit për MEPJ shërben si një dokument i brendshëm me karakter udhëzues, në të cilin janë përcaktuar objektivat për forcimin e integritetit dhe etikës, që udhëheqin punonjësit gjatë ushtrimit të detyrave dhe përgjegjësive të përcaktuara në kuadrin ligjor dhe aktet e brendshme të MEPJ.
Ky raport është në koherencë dhe në vijim të zbatimit të Planit të Integritetit i Ministrisë për Evropën dhe Punët e Jashtme 2022-2025. Raporti i monitorimit është një dokument dëftues për ecurinë e zbatimit të PI, që pas miratimit të tij në Prill të vitit 2022 të ndryshuar në shtator të vitit 2025. Raporti përmban të dhëna për masat e caktuara për zbatim për periudhën vjetore Janar-Dhjetor 2025, sipas objektivave përkatëse të specifikuara për afatin e zbatimit dhe njësitë përgjegjëse të angazhuara për zbatim i cili korrespondon dhe me monitorimin e fundit.

Për periudhën vjetore Janar-Dhjetor të vitit 2025, PI i MEPJ-së ka të përcaktuara 19  masa/aktivitete nga 98 në total, të parashikuara në 5 objektiva nga 5 në total, për tu monitoruar të cilat konsistojnë si më poshtë vijon:

· Objektivi 1: Përmirësimi i kuadrit rregullator të ministrisë në aspekte të veçanta të etikës dhe integritetit, si dhe informimin e punonjësve për etikën.
· Objektivi 2: Përmirësimi i burimeve njerëzore duke konsoliduar një administratë në shërbimin e jashtëm, shërbimin civil dhe administratën e shërbimit jo civil, që karakterizohet nga etika dhe integriteti, duke forcuar përgjegjshmërinë në të gjitha nivelet;
· Objektivi 3: Përmirësimi i mekanizmave të planifikimit, monitorimit dhe kontrollit të brendshëm financiar, duke kontribuar në sigurimin e efikasitetit dhe në menaxhimin e burimeve publik;
· Objektivi 4: Përmirësimi i drejtimeve dhe ndërhyrjeve të politikave për të promovuar integritetin dhe parandaluar korrupsionin në politikën e jashtme dhe atë për Evropën e më konkretisht procesit të integrimit evropian;
· Objektivi 5: Rritja e transparencës së punës së realizuar, politikave të hartuara dhe miratuara, angazhimeve të ndërmarra në politikën e jashtme dhe procesit të integrimit evropian ndaj publikut;

Nga procesi i monitorimit lidhur me zbatimin e masave nga njësitë përgjegjëse rezultoi se: në totalin prej 19 masash janë realizuar të gjitha masat/objektivat në masën 100%, nga të cilat një pjesë e tyre janë në vazhdimësi dhe vijohet me zbatimin e tyre me qëllim përmirësimin e klimës së punës si dhe për mosrealizimin MEPJ do të marrë masa me qëllim përmbushjen. Këto masa apo objektiva të miratuara janë pjesë e këtij Raporti 1-vjeçar i cili është raportimi i fundit për periudhën 2022-2025 referuar urdhrit të miratimit.

Raporti për zbatimin e masave, pasqyron të dhëna konkrete për llojin e aktivitetit, që përfshin objektivin e synuar për tu arritur, masën ose aktivitetin, prioritetin, strukturën përgjegjëse dhe afatin e realizimit. Gjithashtu, përmban të dhëna të grumbulluara gjatë monitorimit të zbatimit të masës, që lidhen me hapat e ndërmarrë, dokumentet që janë hartuar/publikuar me qëllim realizimin e masës, njësinë përgjegjëse për zbatimin, nivelin në të cilin është realizuar, ndikimin që pasur realizimi i masës, problematikat që ka hasur njësia përgjegjëse gjatë zbatimit dhe rekomandimet e saj, si dhe lloji i buxhetit të parashikuar.

Statusi i Zbatimit të Planit të Integritetit

	

Objektivat e PI të MEPJ për vitin 2025
	

Masat dhe aktivitetet
	Realizimi i masave dhe aktiviteteve

	
	
	Realizimi  i aktiviteteve të parashikuara për përudhën Janar-Dhjetor vitit 2025
	Masa dhe aktivitete të realizuara pjesërisht
	Masa dhe aktivitete të parealizuara

	5 nga 5 në total
	19 nga 98 në total
	19 nga 19
100%
	-
	-
     


					








2.  QASJA METODOLOGJIKE E RAPORTIT

Për realizimin e procesit të monitorimit për vitin 2025, që konkretizohet dhe materializohet nëpërmjet këtij raporti, është kryer një punë që ka konsistuar në bashkëpunimin e disa drejtorive të MEPJ-së, Drejtorisë së Burimeve Njerëzore, Drejtorisë së Arkivit Historik dhe Dokumentacionit, Koordinatorit për të Drejtën e Informimit, Koordinatorit për Njoftimin dhe Konsultimin Publik, si dhe të Koordinatorit të Integritetit. Këta aktorë kanë ndër vepruar për raportimin dhe mbledhjen e informacionit mbi zbatimin e masave, është analizuar zbatimi i secilës masë, hapat e ndërmarrë, problematikat dhe rekomandimet e mundshme. Raporti përmban një analizë cilësore dhe sasiore të veprimtarisë kontribuuese të drejtorive si njësi përgjegjëse. 

Të dhënat e raportuara nga drejtoritë në cilësinë e njësive përgjegjëse, janë grumbulluar dhe përpunuar nga Koordinatori i Integritetit të MEPJ-së, si personi përgjegjës për mbledhjen, analizën e informacionit dhe hartimit të raportit të monitorimit për periudhën 1-vjeçare i cili përkon dhe me vitin e fundit të raportimit të PI. 

Koordinatori i Integritetit ka koordinuar punën me sektorin e ankesave administrative dhe përfaqësimit gjyqësor për mbledhjen e informacionit, duke ju drejtuar njësive përgjegjëse në formë të shkruar për të pasur informacion të detajuar mbi nivelin e zbatimit të masave dhe verifikueshmërinë e tyre. Është vijuar me sistemimin e të dhënave për pasqyrimin sa më saktë dhe real në këtë raport, përdorimin e një gjuhe sa formale edhe të thjeshtë, që të jetë i kuptueshëm edhe për publikun, si dhe do të publikohet në programin e transparencës, në faqen zyrtare të MEPJ për vitin 2025. 

Njësitë përgjegjëse, të cilat kanë raportuar për zbatimin e masave për këtë periudhë janar-dhjetor 2025 janë si më poshtë:

1. Drejtoria e Burimeve Njerëzore;
2. Drejtoria e Çështjeve Konsullore;
3. Drejtoria e Arkivit Historik dhe Dokumentacionit;
4. Drejtoria e Financës dhe Menaxhimit Financiar;
5. Koordinatori për të Drejtën e Informimit;
6. Drejtoria e Shërbimeve të Brendshme;
7. Koordinatori për Njoftimin dhe Konsultimin Publik;

Njësitë e lartpërmendura kanë raportuar te Koordinatori i Integritetit. Kontributi i tyre shtrihet në drejtim të nivelit të zbatimit të masës përkatëse, aktet e publikuara, takimet, hapat e ndërmarra, të dhënat për buxhetin, problematikat dhe rekomandimet e mundshme. 

Raporti për këtë periudhë është hartuar duke u bazuar në analizën e të dhënave që drejtoritë/personat përgjegjës kanë raportuar, si në aspektin cilësor por dhe atë sasior. Konkretisht, analiza cilësore konsiston në vlerësimin e zbatimit të masave sipas drejtimit të tyre dhe fushës/objektivave të synuara, ndërsa analiza sasiore është kryer bazuar në të dhënat statistikore.

3. GJETJET E RAPORTIT

3.1 . Objektivi 1: Përmirësimi i kuadrit rregullator të ministrisë në aspekte të veçanta të etikës dhe integritetit, si dhe informimin e punonjësve për etikën.

Ky objektiv nënvizon rëndësinë dhe sfidat etikës publike dhe llogaridhënies në ministri. Objektivi luan një rol të rëndësishëm në etikë dhe integritet pasi lidhet direkt me përmbushjen e tij në tre parime kryesore që janë: efikasiteti, transparenca dhe pjesëmarrja.
Për periudhën e monitorimit Janar-Dhjetor 2025, për përmbushjen e objektivit të sipërcituar, janë përcaktuar për zbatim 3 masa/aktivitete nga njësitë e përcaktuara për të cilat janë investuar dhe kanë vijuar me zbatimin e tyre për përmirësimin e klimës së punës në tërësi.

Njësitë përgjegjëse/raportuese për përmbushjen e këtij objektivi janë: Drejtoria e Burimeve Njerëzore, anëtarët e Kabinetit, Drejtoria e Shërbimeve të Brendshme, si dhe anëtarë të grupeve të punës të ngritura nga titullari, të cilat kanë realizuar masat në nivelet e treguara si në tabelën e mëposhtme

	

Objektivi 1
	

Masat dhe aktivitetet
	                    Realizimi i masave dhe aktiviteteve

	
	
	Masa dhe aktivitete të parashikuara për vitin 2025
	Masa dhe aktivitete të realizuara plotësisht
	Masa dhe aktivitete të realizuara pjesërisht
	Masa dhe aktivitete të parealizuara

	Përmirësimi i kuadrit rregullator të ministrisë në aspekte të veçanta të etikës dhe integritetit, si dhe informimin e punonjësve për etikën.
	Masa dhe aktivitete


 
	  
    3     
	
100%
	
-         
	 
          -



1.1 Mungesa e përditësimit të Rregullores së Brendshme të Ministrisë me strukturën aktuale.

Përsa i takon këtij objektivi është realizuar në masën 100%, pasi është ngritur grupi i punës me Urdhrin 484, datë 20.06.2025 “Urdhër për Ngritjen e Grupit të Punës për Hartimin e  Rregullores së Brendshme të MEPJ dhe Përfaqësive Diplomatike të RSH-së”, të Ministrit për Evropën dhe Punët e Jashtme. Ky objektiv është konkretizuar me Urdhrin nr. 656, datë 07.07.2025 “Për miratim e Rregullores “Për organizimin dhe funksionimin e Ministrisë për Evropën dhe Punët e Jashtme”, e cila i është depozituar së bashku me tekstin shoqërues për njohje dhe zbatim të gjithë nëpunëse të MEPJ. 

         1.2 Ndërveprim i kufizuar i kabinetit të ministrisë me drejtuesit e drejtorive të ministrisë.

Kabineti i ministrisë rregullisht mban takime, në kuadër të bashkëpunimit dhe koordinimit të problematikave që rezultojnë nga puna e përditshme sipas kompetencave të drejtorive respektive. Kjo masë është e realizuar.

1.3 Mungesa e informacionit në lidhje me fushën e specialitetit të anëtarëve të Kabinetit të Ministrit. 

Përsa i takon kësaj mase zbatohet vazhdimisht pasi nuk është e kufizuar në kohë dhe me qëllim informimin merren masa sa i përket specialitetit të anëtarëve të Kabinetit të Ministrit.  

3.2 Objektivi 2: Përmirësimi i burimeve njerëzore duke konsoliduar një administratë në shërbimin e jashtëm, shërbimin civil dhe administratën e shërbimit jo civil, që karakterizohet nga etika dhe integriteti, duke forcuar përgjegjshmërinë në të gjitha nivelet.

Ky objektiv thekson domosdoshmërinë e përmirësimit të burimeve njerëzore në vazhdimësi ku përmes këtij objektivi synohet të arrihet përforcimi si dhe përmirësimi i burimeve njerëzore të MEPJ-së, në të gjithë kategoritë e burimeve njerëzore duke përfshirë, nëpunësit e shërbimit të jashtëm, nëpunësit e shërbimit civil si dhe të shërbimit teknik. Etika dhe integriteti përgjithësisht konsistojnë në zbatimin e vlerave thelbësore dhe standardeve të larta të sjelljes nga zyrtarët publik. 

Krijimi i një kulture, integriteti, mund të jetë i vështirë për shkak të lidhjes së dyanshme mes autoritetit shtetëror dhe pushtetit në vendimmarrje, që jepen në ushtrimin e funksioneve publike, gjë që do të thotë që mundësitë dhe stimujt për përfitime të paligjshme mund të jenë të shumta.

Kështu, edhe konsolidimi dhe forcimi i sistemit të menaxhimit të burimeve njerëzore në ministri, si për kategorinë e nëpunësve të shërbimit të jashtëm, si për të shërbimit civil, apo edhe të kategorisë së shërbimit teknik dhe të mirëmbajtjes, është shumë i rëndësishëm për të pasur një administratë publike efikase, transparente, të përgjegjshme dhe të pa korruptuar në të gjitha nivelet.

Për periudhën e monitorimit Janar-Dhjetor 2025, për përmbushjen e objektivit të sipërcituar, janë përcaktuar për zbatim 7 masa/aktivitete nga njësitë e përcaktuara për të cilat janë investuar dhe kanë vijuar me zbatimin e tyre për përmirësimin e klimës së punës në tërësi.

Njësitë përgjegjëse/raportuese për përmbushjen e këtij objektivi janë: Drejtoria e Burimeve Njerëzore, Drejtoria e Shërbimeve të Brendshme, Drejtoria e Diplomacisë Ekonomike, Kulturore dhe Diasporës, Drejtoria e Arkivit Historik dhe Dokumentacionit, Drejtoria e Marrëdhënieve Dypalëshe, Drejtoria e Çështjeve Konsullore, Drejtoria e Financës dhe Menaxhimit Financiar, të cilat kanë realizuar masat në nivelet e treguara si në tabelën e mëposhtme:

Objektivi 2
	

Masat dhe aktivitetet
	                    Realizimi i masave dhe aktiviteteve

	
	
	Masa dhe aktivitete të parashikuara për vitin 2025
	Masa dhe aktivitete të realizuara plotësisht
	Masa dhe aktivitete të realizuara pjesërisht
	Masa dhe aktivitete të parealizuara

	Përmirësimi i burimeve njerëzore duke konsoliduar një administratë në shërbimin e jashtëm, shërbimin civil dhe administratën e shërbimit jocivil, që karakterizohet nga etika dhe integriteti, duke forcuar përgjegjshmëritë në të gjitha nivelet.
	Masa dhe aktivitete


 
	  
      7   
	
      100%
	
·          
	 
          -



2.1 Mungesë e trajnimeve hyrëse/prezantuese për personelin e ri të punësuar rishtazi.

Përsa i përket këtij objektivi ashtu sikurse është raportuar dhe me herët vazhdon të zbatohet me përpikmëri dhe punonjësit e emëruar rishtazi marrin një prezantim mbi veprimtarinë e institucionit dhe të gjitha informacionet e nevojshme që iu nevojiten.
Kjo është respektuar si për punonjësit me status të nëpunësit civil ashtu edhe ato me Kod Pune.

2.2 Mungesa e ofrimit të trajnimeve në fushën e administratës publike, me fokus në çështje të integritetit, për anëtarët e kabinetit të ministrit.

Përsa i takon anëtarëve të kabinetit, me qëllim trajnimin e tyre zhvillohen vazhdimisht aktivitete duke pasur në fokus çështje  të integritetit.

2.3 Informim i stafit politik për aktet bazë të funksionimit të MEPJ.

Aktet bazë të funksionimit të MEPJ-së si dhe çdo ndryshim tjetër ligjor, në mënyrë periodike, ju bëhet me dije anëtarëve të kabinetit të ministrit. 

2.4 Kapacitete teknike të kufizuara në ekipet e menaxhimit të PBA në ministri, përfshirë edhe përfaqësitë diplomatike.

Trajnimet e Akademisë Diplomatike për vitin 2025, kanë marrë parasysh edhe kërkesat dhe sugjerimet e drejtuesve të njësive përkatëse të MEPJ, me anë të qarkoreve të Sekretarit të Përgjithshëm.
Ekipet e Menaxhimit te Programeve trajnohen dhe udhëzohen periodikisht gjatë fazave te përgatitjes së PBA, DMFB.

2.5 Njohuri teknike të kufizuara veçanërisht për punonjësit e përfaqësive diplomatike për aktivet e institucionit dhe  përgatitjen e bilancit.

Nga ana e Drejtorisë Buxhetit dhe Menaxhimit Financiar është realizuar ky indikator. Kështu, gjatë vitit 2023(si një masë e parashikuar në vazhdimësi) e në vijim strukturat e DBMF kanë ofruar trajnim për Titullarët e përfaqësive  që u Dekretuan.

Gjithashtu gjatë vitit 2025, Stafi i DBMF gjatë vitit 2025 ka kryer trajnim pranë përfaqësive Shkup, Romë, Prishtinë, Bukuresht, Strasburg dhe Pragë.

2.6 Bashkëpunim i kufizuar mes Sektorit të Ankesave Administrative dhe Përfaqësimit Gjyqësor dhe drejtorive të ministrisë në procesin e mbledhjes së provave brenda afateve ligjore në kuadër të proceseve gjyqësore ku ministria është palë.

1. Përsa i përket këtij objektivi është realizuar pasi në çdo proces gjyqësor që është nevojitur informacion shtesë apo që Drejtoritë respektive mund të kenë pasur informacione extra është komunikuar nëpërmjet Memorandumeve. 

2. Përsa i takon bashkërendimit më shumë ka qenë me DBNJ pasi dhe një pjesë e dokumentacionit gjendet në dosje personale  referuar problematikave apo konflikteve në marrëdhëniet e punës. 

2.7 Njohuri të kufizuara të Sektorit të Ankesave Administrative dhe Përfaqësimit Gjyqësor për të drejtën procedurale të aplikuar.

Akademia Diplomatike, si strukturë trajnuese ka nisur prej kohësh bashkëpunimin ndër-institucional me struktura trajnuese, për çështje përtej marrëdhënieve ndërkombëtare/diplomacisë, si për shembull ASPA dhe do të shqyrtojë/përcjellë kërkesën për një trajnim të tillë.
    
3.4 Objektivi 5: Rritja e transparencës së punës së realizuar, politikave të hartuara dhe miratuara, angazhimeve të ndërmarra në politikën e jashtme dhe procesit të integrimit evropian ndaj publikut.

Objektivi i transparencës synon pasqyrimin e informacioneve të plota për implikimet e ministrisë në procesin e vendimmarrjes. Publikimi dhe transparenca u mundëson aktorëve të interesuar dhe qytetarëve veçanërisht aksesimin e informacionit.
Për periudhën e monitorimit Janar-Dhjetor 2025, për përmbushjen e objektivit të sipërcituar, janë përcaktuar për zbatim 4 masa/aktivitete nga njësitë e përcaktuara për të cilat janë investuar dhe kanë vijuar me zbatimin e tyre për përmirësimin e klimës së punës në tërësi.

Nga monitorimi, niveli i zbatimit të masave nga strukturat përgjegjëse, rezulton si në tabelën e mëposhtme:

	

Objektivi 5
	

Masat dhe aktivitetet
	Realizimi i masave dhe aktiviteteve

	
	
	Masa dhe aktivitete të parashikuara për periudhën  janar-dhjetor 2025
	Masa dhe aktivitete të realizuara plotësisht
	Masa dhe aktivitete të realizuara pjesërisht
	Masa dhe aktivitete të parealizuara

	Rritja e transparenës së punës e realizuar, politikave të hartuara dhe të miratuara , angazhimeve të ndërrmara në plotikën e procesit të integrimit evropian ndaj publikut.
	Masa/aktivitete
	4
	        100 %
	-
	   -




5.1 Informim i kufizuar i personelit të ministrisë për detyrimet e përmirësimit të PT-së për ministrinë 

Koordinatori për të Drejtën e Informimit ndjek të gjitha detyrat ligjore që rrjedhin nga Ligji nr. 119/2014 “Për të drejtën e informimit”.
Gjithashtu asiston në përditësimin e Programit të Transparencës të institucionit që publikohet në faqen zyrtare të tij.(indikator në vazhdimësi i cili ndiqet me kujdes me qëllim pasqyrimin e punës së MPEJ)

5.2 Mangësi në procesin e plotësimit të regjistrit të kërkesave dhe realizimit të tyre.

Regjistri i kërkesave publikohet periodikisht në programin e transparencës në faqen web të Ministrisë çdo 1 muaj nga 3 muaj që ishte më parë.
Gjithashtu, gjatë plotësimit të tij, duke qenë si një masë e vazhdueshme, mbahet në konsideratë gjithmonë trajtimi dhe shqyrtimi i ankesave apo çdo kërkese që vjen pranë tij konform legjislacionit në fuqi.


5.3 Njohuri të kufizuara për punonjësit e ministrisë për legjislacionin e informimit dhe kufizimet e tij përfshirë edhe të dhënat personale.

Në lidhje me këtë objektiv Drejtoria e Burimeve Njerëzore ka informuar të gjithë punonjësit e MEPJ duke filluar me trajnimet e organizuara në institucion dhe ato të ofruara nga Shkolla Shqiptare e Administratës Publike (ASPA). 

5.4 Mungesë e Publikimit të Raportit Vjetor të Transparencës.

Njësia përgjegjëse, Koordinatori për Njoftimin dhe Konsultimin Publik ka raportuar se në faqen zyrtare të ministrisë publikohen raporti 6-mujor dhe raporti vjetor i konsultimit publik, sipas parashikimeve në legjislacionin në fuqi për njoftimin dhe konsultimin publik

3.4 Objektivi 5.2: Transparenca e arkivimit, ruajtjes dhe administrimit të dokumenteve si dhe informacioni, dhe të dokumenteve elektronike.

Objektivi i transparencës synon pasqyrimin e informacioneve të plota për implikimet e ministrisë në procesin e vendimmarrjes. Publikimi dhe transparenca u mundëson aktorëve të interesuar dhe qytetarëve veçanërisht aksesimin e informacionit në mënyrë elektronike.

Nga monitorimi, rezulton se për këtë objektiv janë parashikuar për tu përmbushur për vitin kalendarik 2025,  5 masa/aktivitete në total dhe niveli i zbatimit të masave nga strukturat përgjegjëse, është si në tabelën e mëposhtme:

	

Objektivi 5
	

Masat dhe aktivitetet
	Realizimi i masave dhe aktiviteteve

	
	
	Masa dhe aktivitete të parashikuara për vitin 2025
	Masa dhe aktivitete të realizuara plotësisht
	Masa dhe aktivitete të realizuara pjesërisht
	Masa dhe aktivitete të parealizuara

	Transparenca e arkivimit, ruajtjes dhe administrimit të dokumentve si dhe informacioni, dhe të dokumenteve elektronike
	Masa/aktivitete
	5
	     100%  
	-
	   -




5.2.1 Mangësi në procesin  e plotësimit të regjistrit të kërkesave dhe realizimit të tyre. 

Nga raportimi i Koordinatorit për të Drejtën e informimit  paraqiten në më të shumtën e rasteve sipas formateve tip të miratuara, por megjithatë ka dhe kërkesa jo sipas formateve të miratuara nga ligji “Për të drejtën e informimit”. 

Pra pavarësisht formatit të depozitimit të kërkesës Koordinatori shqyrton mundësinë e trajtimit të saj në raport me dispozitat ligjore me qëllim trajtimin sipas objektit dhë dhënien e informacionit korrekt.

5.2.2 Mangësi në njohjen e kuadrit rregullator të arkivave të dokumentimit historik.

Pavarësisht se në Planin e  Integritetit të MEPJ përshkruhet si çështje për zbatim nga Drejtoria e Arkivit Historik dhe Dokumentacionit, kjo  praktikë aktualisht ndiqet nga Drejtoria e Sekretarisë dhe Komunikimit Qendror, e cila mbulon edhe procesin e para-arkivimit të dokumentacionit. Në DAHD përcillet vetëm dokumentacioni me Rëndësi Historike Kombëtare (RHK).

5.2.3 Punonjësit e përfaqësive diplomatike kanë mangësi në njohjen dhe zbatimin e legjislacionit për arkivat dhe dokumentacionin.

Në mënyrë periodike, DAHD i pajis/ridërgon punonjësit e përfaqësive diplomatike me “Rregulloren për punën me dokumentet dhe arkivat në përfaqësitë diplomatike e konsullore te Republikës së Shqipërisë” dhe “Skemën e Indeksimit dhe Ekspertizës së Dokumenteve”, të cilat shërbejnë në formë udhëzuesi për njohjen dhe zbatimin e legjislacionit për arkivat dhe dokumentacionin. 
Dërgimi i fundit i këtij informacioni për të gjitha Përfaqësitë e RSH është bërë në datën 19.12.2025.

5.2.4 Mungesa e një arkivi digjital për fondin e Arkivit Historik.

Në funksion të zbatimit të këtij rekomandimi MEPJ ka paraqitur kërkesë për fonde shtesë në dokumentin e PBA  2025-2027 për të mundësuar blerjen e aparaturave specifike  për krijimin e fondit digjital.

5.2.5 Përfaqësitë diplomatike nuk dorëzojnë dokumentacionin pranë Drejtorisë së Arkivit Historik dhe Dokumentacionit.

Aktualisht DAHD është në proces të komunikimeve me përfaqësitë e RSH, të cilave i është kërkuar në mënyrë të përsëritur, gjatë muajit nëntor dhe dhjetor 2025, të paraqesin pranë DAHD, listat e dokumentacionit për asgjësim, dhe po ashtu dërgimi i dokumentacionit RHK, pranë Arkivit Historik. DAHD ka kryer një kontroll në Ambasadën e RSH në Romë në muajin dhjetor 2025, për shkak të gjendjes së jashtëzakonshme të krijuar pas një përmbytjeje të ndodhur atje, dhe ka lënë detyrat respektive. Aktualisht, përveç Përfaqësive të cilat e kanë dorëzuar në mënyrë të rregullt Dokumentacionin e kontrolluar periodikisht nga DAHD, janë dhe disa Përfaqësi, të cilat pavarësisht komunikimeve me Drejtorinë, nuk e kanë dorëzuar dokumentacionin e kontrolluar nga DAHD, edhe pas dy kontrollesh radhazi, duke sjellë mbingarkesë në Arkivin e tyre, por edhe bashkim të dokumentacionit të kontrolluar një herë, me dokumentacionin e krijuar rishtazi. Mendojmë që në këto raste është shpenzim i pajustifikuar vajtja e specialistëve të DAHD për të kontrolluar atë që është kontrolluar një apo më shumë herë.




























3 KONKLUZIONE DHE REKOMANDIME
Ky raport vjetor për periudhën Janar-Dhjetor 2025 dëshmon monitorimin dhe respektimin e zbatimit të Planit të Integritetit nga strukturat përgjegjëse në MEPJ. Kjo periudhë raportimi konsiston në përkushtim të strukturave të përfshira, bashkëpunim dhe rakordim ndërmjet drejtorive duke bërë të mundur që për këtë periudhë raportimi të realizohen në masën 100% masat dhe aktivitet e miratuara të totalit të përgjithshëm të parashikuar.
Në përfundim të analizës së realizuar mbi zbatimin e Planit të Integritetit për periudhën Janar–Dhjetor 2025, rezulton se:
1. Ministria për Evropën dhe Punët e Jashtme ka qenë e angazhuar në mënyrë të vazhdueshme në zbatimin e Planit të Integritetit;
2. Strukturat përgjegjëse kanë ndërmarrë veprime konkrete për realizimin e masave të parashikuara, në përputhje me përgjegjësitë funksionale;
3. Drejtoria e Burimeve Njerëzore ka luajtur një rol thelbësor në koordinimin dhe ndjekjen e masave, duke qenë një nga strukturat me përgjegjësi kryesore;
4. Është rritur performanca institucionale nëpërmjet zhvillimit të trajnimeve për të drejtën e informimit, mbrojtjen e të dhënave personale, si dhe çështje të tjera të lidhura me integritetin dhe etikën në administratë;
5. Është hartuar dhe zbatuar Rregullorja e Punës dhe u është njoftuar të gjithë nëpunësve.
6. Janë ndërmarrë masa për rritjen e transparencës në veprimtarinë administrative dhe vendimmarrëse, përfshirë forcimin e rolit të Koordinatorit për Njoftimin dhe Konsultimin Publik dhe Koordinatorit për të Drejtën e Informimit;
7. Transparenca institucionale është garantuar përmes publikimit të informacionit në faqen zyrtare të internetit, në përputhje me Programin e Transparencës.


Realizimi i masave dhe aktiviteteve

Realizuar	1	Parealizuar	0	

